ຜູ້ນຳກຳປູເຈຍ ຢ້ຽມຢາມຈີນ
ຜູ້ນຳກຳປູເຈຍ ລົງນາມໃນຂໍ້ຕົກລົງ ກ່ຽວກັບ ໂຄງລ່າງພື້ນຖານລະຫວ່າງຢ້ຽມຢາມຈີນ
ນາຍົກລັດຖະມົນຕີກຳປູເຈຍທ່ານ ຮຸນເຊນ ໄດ້ລົງນາມໃນຂໍ້ຕົກລົງ ສິບກວ່າສະບັບກ່ຽວກັບໂຄງລ່າງ ພື້ນຖານ ແລະການກູ້ຢືມເງິນໃນ ມື້ທຳອິດ ຂອງການຢ້ຽມຢາມຈີນ ເປັນເວລາ 5 ມື້ ຜູ້ນຳຂອງກຳປູເຈຍໄດ້ປາກົດໂຕ ຕໍ່ໜ້າພວກນັກຂ່າວຮ່ວມກັບນາຍົກລັດຖະມົນຕີຈີນ ທ່ານ Wen Jiabao ກ່ອນການເຈລະ ຈາຫາລືແລະລົງນາມໃນຂໍ້ຕົກລົງຕ່າງໆໃນມື້ວັນຈັນວານນີ້ ນອກນັ້ນທ່ານຮຸນເຊນຍັງຈະໄດ້ ພົບປະກັບປະທານປະເທດຈີນທ່ານຫູຈິນເຖົາຂະນະທີ່ຢ້ຽມຢາມນະຄອນຫຼວງປັກກິ່ງ ກ່ອນເດີນທາງຈາກນະຄອນຫຼວງພະນົມເປັນນັ້ນທ່ານຮຸນເຊນເວົ້າວ່າ ທ່ານຄາດວ່າຈະໄດ້ ຮັບການຊ່ອຍເຫຼືອຈາກຈີນ ໃນການສ້າງທາງຫຼວງສາຍນຶ່ງແລະຂົວ 2 ບ່ອນພ້ອມທັງໂຮງ ໄຟຟ້າທີ່ແລ່ນດ້ວຍຖ່ານຫີນແຫ່ງນຶ່ງ ຈີນເປັນແຫຼ່ງທີ່ມາຂອງການຊ່ອຍເຫຼືອຂະໜາດໃຫຍ່ ສຳລັບກຳປູເຈຍ ຂະນະທີ່ຈີນພວມ ຊອກຫາຊ່ອງທາງ ຂະຫຍາຍອິດທິພົນຂອງຕົນ ຢູ່ໃນເຂດເອເຊຍຕາເວັນອອກສຽງໃຕ້ ສະຫະລັດກໍພວມດຳເນີນງານ ເພື່ອເພີ່ມການມີໜ້າຂອງຕົນຢູ່ໃນຂົງເຂດນັ້ນເຊັ່ນດຽວກັນ ລັດຖະມົນຕີການຕ່າງປະເທດສະຫະລັດທ່ານນາງ Hillary Clinton ໄດ້ເດີນທາງໄປຢ້ຽມ ຢາມຫວຽດນາມຫຼາຍໆເທື່ອໃນປີນີ ້ແລະໄດ້ຢຸດແວ່ທີ່ກຳປູເຈຍ ໃນການຢ້ຽມຢາມ ເມື່ອ ເດືອນແລ້ວນີ້